भूगोलीय रूप से ई नेशनल पार्क 83°0 50′ आ 84°0 10′ E देशांतर आ 27°0 10′ आ 27°0 03′ N अक्षांस के बीचा में बिस्तार लिहले बाटे। ई जंगल हिमालय आ गंगा के मैदान के बीच के तराई वाला इलाका हवे। प्रशासनिक हिसाब से ई बिहार राज्य के पच्छिम चंपारण जिला में पड़े ला। चंपारण शब्द खुद दू गो शब्दन के मिले से बनल हवे चंपा आ अरण्य, मतलब होला चंपा के बन। ई बन वाला इलाका जिला के उत्तरी आ उत्तरी-पच्छिमी हिस्सा में पड़े ला आ एकरे पच्छिम से गंडक नदी बहे ले। वाल्मीकि नगर जेकर पुराना नाँव भैंसा लोटन रहल, में गंडक नदी पर बैराज बना के दुनों ओर नहर निकालल गइल हईं।